b'\n_START_ARTICLE_\nQXL Auksjon Norge\n_START_PARAGRAPH_\nQXL.no/DinSide Auksjon er Norges f\xc3\xb8rste nettauksjon. Nettauksjonen ble startet av Tore Godager i 1998, og endret navn til QXL da den ble kj\xc3\xb8pt opp i 1999._NEWLINE_QXL var da en del av Dot com-boblen, men klarte seg gjennom de t\xc3\xb8ffe tidene som fulgte._NEWLINE_Selskapet er en markedsplass der en kan selge nye eller gamle varer. I tillegg til auksjoner tilbyr selskapet ogs\xc3\xa5 fastprisannonser, en form for rubrikkannonser. For oversiktens del, er siden delt opp i kategorier._NEWLINE_QXL fikk i 2007 Gulltaggen for beste norske E-handelsside, og er Norges nest st\xc3\xb8rste markedsplass._NEWLINE_I mars 2013 ble QXL Norge og QXL Danmark kj\xc3\xb8pt av Lauritz.com _NEWLINE_QXL innf\xc3\xb8rte hammerslaggebyr p\xc3\xa5 5 kr pr kj\xc3\xb8p den 20. februar 2014. Gebyret ble betalt av kj\xc3\xb8per. Fra 1. juni 2017 ble gebyret fjerna. I stedet ble det innf\xc3\xb8rt suksessgebyr for selger p\xc3\xa5 10 kr fra samme dato i tillegg til provisjonen p\xc3\xa5 8\xc2\xa0%.'